b'\n_START_ARTICLE_\nAlexander Jakobsen\n_START_SECTION_\nPSV\n_START_PARAGRAPH_\nEfter at have spillet for b\xc3\xa5de FCK, Lyngby BK, samt en pr\xc3\xb8vetr\xc3\xa6ning hos storklubben Liverpool FC som 13-\xc3\xa5rig, skiftede stortalentet i 2011 til hollandske PSV. Han kom ind p\xc3\xa5 klubbens akademi, hvor han i 2011-2012 s\xc3\xa6sonen spillede for A1, 2012-2013 spillede for PSV A1, og i 2013-2014 blev rykket op p\xc3\xa5 reservetruppen som seniorspiller, som var holdet Jong PSV._NEWLINE_I PSV spillede han bl.a. sammen med danske Mathias Zanka J\xc3\xb8rgensen.\n_START_SECTION_\nDinamo Zagreb\n_START_PARAGRAPH_\nEftersom Jakobsen stod uden kontrakt, skiftede han til Dinamo Zagreb.\n_START_SECTION_\nFalkenbergs FF\n_START_PARAGRAPH_\n23. juni 2016 afsluttedes hans kontrakt med Falkenbergs FF efter en voldsepisode, hvor Alexander Jacobsen formentlig slog en holdkammerat med en ispose.\n_START_SECTION_\nFK Bod\xc3\xb8/Glimt\n_START_PARAGRAPH_\nJakobsen skrev under med FK Bod\xc3\xb8/Glimt den 17. august 2016, hvortil han skiftede p\xc3\xa5 en fri transfer.\n_START_SECTION_\nViborg FF\n_START_PARAGRAPH_\nDen 31. januar 2017 p\xc3\xa5 transfervinduets sidste dag blev det offentliggjort, at Alexander Jakobsen skiftede til Viborg FF, hvor han skrev under p\xc3\xa5 kontrakt g\xc3\xa6ldende frem til sommeren 2019.\n_START_SECTION_\nIFK Norrk\xc3\xb6ping\n_START_PARAGRAPH_\nDen 21. juli 2017 blev han solgt til IFK Norrk\xc3\xb6ping. Viborg FF havde en aftale med Alexander om at han kunne blive solgt, s\xc3\xa5fremt klubben rykkede ned. Han fik sin debut for IFK Norrk\xc3\xb6ping den 30. juni 2019. Efter kun fire m\xc3\xa5neder i klubben blev han k\xc3\xa5ret som \xc3\xa5rets spiller af klubbens spiller - den s\xc3\xa5kaldte Folkets Lirare 2017._NEWLINE_I 2019-s\xc3\xa6sonen havde han frem til august 2019 opn\xc3\xa5et at f\xc3\xa5 spilletid i syv kampe, alle som indskifter, og den 10. august 2019 blev han udlejet til Kalmar FF for resten af 2019-s\xc3\xa6sonen. Han fik sin debut den 12. august, da han blev skiftet ind som erstating for Nils Fr\xc3\xb6ling i det 63. minut i en 1-1-kamp mod \xc3\x96rebro SK.\n_START_SECTION_\nCivilt liv\n_START_PARAGRAPH_\nAlexander Jakobsen er f\xc3\xb8dt og opvokset i R\xc3\xb8dovre. Hans far stammer fra Egypten, og hans mor fra Danmark._NEWLINE_Jakobsen blev for alvor ber\xc3\xb8mt, da han som 13-\xc3\xa5rig i 2007 var med i en reklame-video for Danske Bank. I reklamen jonglerede han, og den lille dansker, som mindede en del om den brasilianske fodboldspiller Ronaldinho, fik herefter k\xc3\xa6lenavnet "Den danske Ronaldinho" og "Mini Ronaldinho".'